Projektas Nr. XIVP-2603(2)

LIETUVOS RESPUBLIKOS

APLINKOS APSAUGOS ĮSTATYMO NR. I-2223 PAPILDYMO 1083 IR 1084 STRAIPSNIAIS

ĮSTATYMAS

2023 m. lapkričio _ d. Nr.

Vilnius

1 straipsnis. Įstatymo papildymas 1083 straipsniu

Papildyti Įstatymą 1083 straipsniu:

„1083 straipsnis. Juridinių asmenų atsakomybė už vienkartinių plastikinių gaminių naudojimo mažinimo reikalavimų nevykdymą

Viešojo maitinimo paslaugas teikiančių juridinių asmenų neatlygintinis Pakuočių ir pakuočių atliekų tvarkymo įstatymo 11 priedo 1 ir 4 punktuose nurodytų vienkartinių plastikinių gaminių, kai jie pardavimo metu pripildomi maisto produktų ar gėrimų viešojo maitinimo vietose, dalijimas vartotojams ir (ar) Pakuočių ir pakuočių atliekų tvarkymo įstatymo 83 straipsnio 2 dalyje nurodytų daugkartinių alternatyvių gaminių nepateikimas vartotojams viešojo maitinimo vietose (patalpose ar lauko sąlygomis ne didesniu kaip 40 metrų atstumu nuo viešojo maitinimo vietos įrengtose aptarnavimo vietose (zonose)) užtraukia baudą nuo vieno tūkstančio iki trijų tūkstančių eurų.

Šio straipsnio 1 dalyje numatytas pažeidimas, padarytas pakartotinai, užtraukia baudą nuo trijų tūkstančių iki penkių tūkstančių eurų.“

Seimo kanceliarijos Teisės departamentas 2024-01-11:

Projekto 1 straipsniu Aplinkos apsaugos įstatymo (toliau – keičiamas įstatymas) 1083 straipsnio 1 dalyje vartojama sąvoka „daugkartiniai alternatyvūs gaminiai“, kurios turinys nėra pakankamai aiškus tiek šiose projekto nuostatose, tiek ir su teikiamu projektu susijusio Pakuočių ir pakuočių atliekų tvarkymo įstatymo Nr. IX-517 2 straipsnio pakeitimo ir įstatymo papildymo 83 straipsniu įstatymo projekto reg. Nr. XIVP-2601(3) (toliau – įstatymo projektas Nr. XIVP-2601(3)) 2 straipsniu keičiamo Pakuočių ir pakuočių atliekų tvarkymo įstatymo 83 straipsnio 2 dalies nuostatose. Jei įstatymo projekte Nr. XIVP-2601(3) minėta sąvoka būtų patikslinta, tai, siekiant įstatymų nuostatų suderinamumo, atitinkamai turėtų būti tikslinamos ir projekto 1 straipsniu keičiamo įstatymo 1083 straipsnio 1 dalies nuostatos.

Komiteto nuomonė - Pritarti.

Komiteto pasiūlymas:

„Viešojo maitinimo paslaugas teikiančių juridinių asmenų neatlygintinis Pakuočių ir pakuočių atliekų tvarkymo įstatymo 11 priedo 1 ir 4 punktuose nurodytų vienkartinių plastikinių gaminių, kai jie pardavimo metu pripildomi maisto produktų ar gėrimų viešojo maitinimo vietose, dalijimas vartotojams ir (ar) alternatyvos, numatytos Pakuočių ir pakuočių atliekų tvarkymo įstatymo 83 straipsnio 2 dalyje, nurodytų daugkartinių alternatyvių gaminių nepateikimas vartotojams viešojo maitinimo vietose (patalpose ar lauko sąlygomis ne didesniu kaip 40 metrų atstumu nuo viešojo maitinimo vietos įrengtose aptarnavimo vietose (zonose)) užtraukia baudą nuo vieno tūkstančio iki trijų tūkstančių eurų.“

Balsavimo rezultatai: pritarta bendru sutarimu.

2 straipsnis. Įstatymo papildymas 1084 straipsniu

Papildyti Įstatymą 1084 straipsniu:

„1084 straipsnis. Juridinių asmenų atsakomybė už vienkartinių plastikinių gaminių naudojimo masiniuose renginiuose ir paplūdimiuose mažinimo reikalavimų nevykdymą

Viešojo maitinimo paslaugas teikiančių juridinių asmenų neatlygintinis Pakuočių ir pakuočių atliekų tvarkymo įstatymo 11 priedo 1 ir 4 punktuose nurodytų vienkartinių plastikinių gaminių, kurie teikiant viešojo maitinimo paslaugas pripildomi maisto produktų ar gėrimų, dalijimas ir (ar) pardavimas vartotojams masiniuose renginiuose ir paplūdimiuose įrengtose viešojo maitinimo vietose užtraukia baudą nuo vieno tūkstančio iki trijų tūkstančių eurų.

Šiame straipsnyje numatytas pažeidimas, padarytas pakartotinai, užtraukia baudą nuo trijų tūkstančių iki penkių tūkstančių eurų.“

Seimo kanceliarijos Teisės departamentas 2024-01-11:

Projekto 2 straipsniu keičiamo įstatymo 1084 straipsnyje siūloma nustatyti, kad būtų baudžiamas viešojo maitinimo paslaugas teikiančių juridinių asmenų neatlygintinis vienkartinių plastikinių gaminių dalijimas ir (ar) pardavimas vartotojams masiniuose renginiuose ir paplūdimiuose įrengtose viešojo maitinimo vietose. Projekto nuostata derintina su įstatymo projekto Nr. XIVP-2601(3) 2 straipsnyje dėstomo Pakuočių ir pakuočių atliekų tvarkymo įstatymo 83 straipsnio 4 dalyje nustatytu teisiniu reguliavimu, kuriuo neatlygintinis vienkartinių plastikinių gaminių dalijimas ir (ar) pardavimas yra draudžiamas tik tuo atveju, jei masiniuose renginiuose ir paplūdimiuose įrengtose viešojo maitinimo vietose nėra taikoma užstato sistema. Atsižvelgiant į tai, teikiamo projekto ir įstatymo projekto Nr. XIVP-2601(3) nuostatas būtina derinti tarpusavyje.

Komiteto nuomonė - Pritarti.

Komiteto pasiūlymas:

„Viešojo maitinimo paslaugas teikiančių juridinių asmenų neatlygintinis Pakuočių ir pakuočių atliekų tvarkymo įstatymo 11 priedo 1 ir 4 punktuose nurodytų vienkartinių plastikinių gaminių, kurie teikiant viešojo maitinimo paslaugas pripildomi maisto produktų ar gėrimų, dalijimas ir (ar) pardavimas, išskyrus kai pagal Pakuočių ir pakuočių atliekų tvarkymo įstatymo 83 straipsnio 4 dalį yra taikomas užstatas, vartotojams masiniuose renginiuose ir paplūdimiuose įrengtose viešojo maitinimo vietose užtraukia baudą nuo vieno tūkstančio iki trijų tūkstančių eurų.

Balsavimo rezultatai: pritarta bendru sutarimu.

Seimo kanceliarijos Teisės departamentas 2024-01-11:

Projekto 2 straipsniu keičiamo įstatymo 1084 straipsnio 2 dalis, nustatant sankcijas už pakartotinius pažeidimus, tikslintina lingvistiškai, vietoj formuluotės „Šiame straipsnyje“ įrašant formuluotę „Šio straipsnio 1 dalyje“.

Komiteto nuomonė - Pritarti.

Komiteto pasiūlymas:

„Šiame straipsnyje Šio straipsnio 1 dalyje numatytas pažeidimas, padarytas pakartotinai, užtraukia baudą nuo trijų tūkstančių iki penkių tūkstančių eurų.“

Balsavimo rezultatai: pritarta bendru sutarimu.

3 straipsnis. Įstatymo įsigaliojimas

Šis įstatymas įsigalioja 2024 m. lapkričio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo nariai

Seimo kanceliarijos Teisės departamentas 2024-01-11:

Atkreiptinas dėmesys, kad su teikiamu projektu susijusio įstatymo projekto Nr. XIVP-2601(3) 2 straipsnyje dėstomo Pakuočių ir pakuočių atliekų tvarkymo įstatymo 83 straipsnio 2 dalyje yra nustatyta, kad viešojo maitinimo vietose kaip alternatyva vienkartiniams plastikiniams gaminiams gali būti pateikiamos ne tik daugkartinės pakuotės, bet ir vienkartinės pakuotės, kurių sudėtyje nėra plastiko, arba stalo indai. Atsižvelgiant į tai, tikslintina projekto 1 straipsniu keičiamo įstatymo 1083 straipsnio formuluotė, nes pagal projektu siūlomą teisinį reguliavimą būtų baudžiami ir tie viešojo maitinimo paslaugas teikiantys juridiniai asmenys, kurie nors ir nepateiktų vartotojams daugkartinių alternatyvių gaminių, tačiau pateiktų vienkartines pakuotes, kurių sudėtyje nėra plastiko arba stalo indus, kas prieštarauja su teikiamu projektu susijusio įstatymo projekto Nr. XIVP-2601(3) 2 straipsnyje dėstomo Pakuočių ir pakuočių atliekų tvarkymo įstatymo 83 straipsnio 2 dalyje nustatytam teisiniam reguliavimui. Atsižvelgiant į tai, teikiamo projekto ir įstatymo projekto Nr. XIVP-2601(3) nuostatas būtina derinti tarpusavyje.

Komiteto nuomonė - Pritarti.

Komiteto pasiūlymas:

pritarta bendru sutarimu.